| Reiseñor da auga*Cettia cetti* |
| --- |
|  |
| Estado de conservación |
| Pouco preocupante (LC)Pouco preocupante |
| Clasificación científica |
| 

|  |  |
| --- | --- |
| Reino: | Animalia |
| Filo: | Chordata |
| Subfilo: | Vertebrata |
| Clase: | Aves |
| Orde: | Passeriformes |
| Suborde: | Passeri |
| Infraorde: | Passerida |
| Superfamilia: | Sylvioidea |
| Familia: | Cettiidae |
| Xénero: | *Cettia* |
| Especie: | ***C. cetti*** |

 |
| Nome binomial |
| ***Cettia cetti***(Temminck, 1820) |
| Subespecies |
| * *Véxase o texto*
 |
| Sinonimia |
| * *Sylvia cetti* Temminck, 1820 (protónimo)
 |

O **reiseñor da auga**, *Cettia cetti*, é unha especie de ave paseriforme, da suborde dos Passeri, infraorde dos Passerida, superfamilia dos silvioideos e familia dos cetíidos, pertencente ao xénero *Cettia*.

É un pequeno paxaro, de cor parda arrubiada polas partes superiores e abrancazada polas inferiores, propio da rexión paleártica, que cría na Europa meridional e central, no noroeste de África e na Asia temperada, desde Turquía e a Federación Rusa até a China e o Xapón, pasando por Afganistán, Turkmenistán e o Paquistán.

Características
---------------

As principais características do reiseñor da auga son:

* Mide de 13 a 14 cm de lonxitude.
* Ambos os sexos son iguais.
* A súa coloración é parda clara nas partes superiores, abrancazada nas inferiores, e coas costas e os flancos do ventre de cor lixeiramente apardazada.
* Presenta unha *cella* (lista supraocular) clara.
* As patas son rosadas.
* As ás son curtas, e a cola, longa, arredondada no extremo, e que ergue espasmodicamente.

Bioloxía
--------

*Cettia cetti* en Montoliu de Lleida, Cataluña.
Ovos de *Cettia cetti*. Museo de Tolosa.
### Hábitat

Adoita vivir entre arbustos moi mestos en zonas próximas á auga: ríos, regatos, lagoas e encoros. É moi difícil de observar debido aos seus hábitos retraídos de roldar polas zonas arbustivas onde habita.

### Costumes

O reiseñor da auga revela a súa presenza cun forte canto, ruidoso e explosivo, moi característico, cun "chií" seguido dun "chiqui" ou "cuchi".

Durante o verán, os machos pasan a maior parte do tempo establecendo os seus territorios, e por iso pasan pouco tempo coidando os ovos ou aos pitos. Os machos xeralmente atraen a máis dunha femia ao seu territorio.

### Nutrición

*Cettia cetti* aliméntase de artrópodos, como insectos pequenos e de corpo brando, e de larvas. Prefire os insectos pequenos porque os dixie máis rápido.

### Reprodución

Aniñan entre a vexetación moi mesta, xeralmente preto do solo.O niño, de pequeno tamaño, ten forma de copa. Nel a femia por de 3 a 5 ovos de cor rubia, que son chocados principalmente pola femia, durante 12 días. Os polos deixan o niño ao cabo de 10 ou 15 días. Teñen dúas roladas ao ano.

Taxonomía
---------

### Descrición

A especie foi descrita en 1820 polo zoólogo neerlandés Coenraad Jacob Temminck, co nome de *Sylvia cetti*, na súa obra *Nouveau Recueil de Planches coloriées d'Oiseaux, pour servir de suite et de complément aux planches enluminées de Buffon* (1820-1839).

### Etimoloxía

Os nomes da familia, o xénero e a especia foron dedicados ao naturalista italiano Francesco Cetti (1726-1778).

### Clasificación

Segundo o ITIS, recoñécense as catro subespecies seguintes:

* **Especie *Cettia cetti*** (Temminck, 1820)
	+ *Cettia cetti albiventris* Severtzov, 1873
	+ *Cettia cetti cetti* (Temminck, 1820)
	+ *Cettia cetti orientalis* Tristram, 1867
	+ *Cettia cetti sericea* (Temminck, 1820)

Status
------

A Unión Internacional para a Conservación da Natureza e dos Recursos Naturais (UICN) cualifica, desde o ano 2004 até a actualidade, o estado de conservación desta especie como *LC* (pouco preocupante), debido a que ten unha área de dispersión moi grande e, polo tanto, non se acerca aos limiares de *vulnerábel* baixo os criterios de tamaño da área (uns 20 000 km2), e o tamaño da súa poboación (máis de 10 000 individuos maduros), que se estima que está aumentando.

En Galicia
----------

En Galicia a especie é pouco común, aínda que está espallada por todo o territorio, especialmente polas zonas máis cálidas (vales da provincia de Ourense e as Rías Baixas).

Notas
-----

1. 1 2 3 4 5 6 7 8  Penas Patiño *et al.* (1991), p. 248.
2. ↑  Robinson, Robert A.; Freemen, Stephen N.; Balmer, Dawn E. & Grantham, Mark J. (2007): "Cetti's Warbler *Cettia cetti*: analysis of an expanding population". *BTO* **54**: 230–235. (Resume).
3. 1 2  *Cettia cetti* en Avibase.
4. 1 2  *Cettia cetti* na *Lista vermella da UICN. Versión 2016-3. Consultada o 12-04-2007.*
5. 1 2  Cetti's warbler en RSPB.
6. ↑  Molina, Javier; Hodar, José A. e Camacho, Ismael (1998): "Diet of Cetti's warblers *Cettia cetti* (Temmink, 1820) in a locality of southern Spain" (PDF). *Ardeola*. **45** (2): 217–220.
7. ↑  *Cettia cetti* (Temminck, 1820) no ITIS.

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Reiseñor da auga Modificar a ligazón no Wikidata*** |

|  |  |
| --- | --- |
|  | Wikispecies posúe unha páxina sobre:  ***Reiseñor da auga*** |

### Bibliografía

* del Hoyo, J.; Collar, N. J.; Christie, D. A.; Elliott, A.; Fishpool, L. D. C.; Boesman, P. & Kirwan, G. M. (2016): *HBW and BirdLife International Illustrated Checklist of the Birds of the World. Volume 2: Passerines*. Bellaterra (Barcelona): Lynx Edicions ISBN 978-84-96553-98-9.
* Penas Patiño, Xosé M.; Pedreira López, Carlos e Silvar, Carlos (1991): *Guía das aves de Galicia*. A Coruña: Baía Edicións. ISBN 84-87674-06-2.

### Outros artigos

* Paseriformes
* Páseros
* Paséridos
* Silvioideos

### Ligazóns externas

* *Cettia cetti* en Avibase *(en inglés)*; Mapa de distribución.
* Bouscarle de Cetti, *Cettia cetti* na Oiseaux.net *(en francés)*.
* *Cettia cetti* na ADW.
* *Cettia cetti* Arquivado 13 de abril de 2017 en Wayback Machine. na EOL.

|  |  |
| --- | --- |
| Control de autoridades | 
* Wd: Q650114
* GEA: 11068
* GEC: 0208814

 |

|  |  |
| --- | --- |
| Identificadores taxonómicos | 
* ADW: Cettia\_cetti
* Avibase: F3E9CE954FAF5EF5
* BioLib: 26439
* BirdLife: 22714445
* Dyntaxa: 205804
* eBird: cetwar1
* EUNIS: 957
* FE: 97303
* FE-New: ID
* GBIF: 2493012
* GlobalSpecies: 906513
* iNaturalist: 116858
* IRMNG: 10210417
* ITIS: 559157
* IUCN: 22714445
* NBN: NHMSYS0000530270
* NCBI: 68486
* Soortenregister: 139642
* TAXREF: 4151
* Xeno-canto: Cettia-cetti

 |